system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Meșterul Manole (EP).
assistant
Meșterul Manole este cel de-al treilea EP al formației Phoenix, apărut la casa de discuri Electrecord în anul 1973. Denumirea este convențională, discul având de fapt titlul „45 EDC-10.313”.

Prezentare
Deși trupa pregătise un material amplu, Meșterul Manole – prima operă rock românească, cu scenariu, costume, coruri și actori, demersul artiștilor s-a lovit de cenzura tacită a autorităților comuniste. Dosarul în care se aflau versurile și schițele cu costume și decoruri, a fost „pierdut” la Comitetul de Cultură din Timișoara. Ulterior, dosarul a fost recuperat de către Victor Cârcu (autorul versurilor ne-populare), o copie a acestuia existând și la Mircea Baniciu. În februarie 2007, în Germania, a fost tipărit și lansat pe piață manuscrisul original al operei, împreună cu desenele lui Valeriu Sepi și o prefață a autorului.

Nici celelalte două piese de pe acest EP, provenite din perioada „beat” a formației, nu au fost ocolite de cenzură. Melodia „Mamă, mamă” poate fi astăzi comparată cu versiunea inițială, cântată de Moni Bordeianu și apărută pe CD-ul Vremuri, anii 60... (1998), iar din „Te întreb pe tine, soare...” a fost „tăiată” o strofă: „Sigur sunt că ai să revii / Împreună când vom fi / Să te cert când întârzii / Când te mint, tu să mă știi / Și să rechemăm vechi bucurii.”

Într-o recenzie despre acest material discografic, referitor la melodia ce ocupă fața a doua a discului, criticul muzical Mihai Plămădeală spunea:

Piese
Fața A:
 Mamă, mamă — muzică: Nicolae Covaci, text: Victor Cârcu
 Te întreb pe tine, soare... — muzică: Nicolae Covaci, text: Victor Cârcu

Fața B:
 Meșterul Manole, uvertură — muzică: Nicolae Covaci, text popular

Muzică: Nicolae Covaci
Versuri: Victor Cârcu
Voce: Mircea Baniciu

Observație: Pe disc, textul piesei „Meșterul Manole, uvertură” (B1) este atribuit greșit lui Victor Cârcu. În realitate, versurile aparțin baladei populare Monastirea Argeșului (culeasă de poetul Vasile Alecsandri în 1874).

Componența formației
 Nicolae Covaci – chitară, voce
 Iosif Kappl  – chitară bas, blockflöte, vioară, voce
 Mircea Baniciu – solist vocal, tamburină
 Costin Petrescu – baterie
 Valeriu Sepi – percuție

Invitat special:
 Liviu Butoi – oboi (la piesa B1)

Note

Bibliografie
 Covaci, Nicolae. Phoenix, însă eu..., Editura Nemira, București, 1994. ISBN 973-369-009-8

Vezi și
 Meșterul Manole (operă rock)
 Pe Argeș în jos
 Monastirea Argeșului

Legături externe
 Pagina albumului Meșterul Manole pe site-ul Discogs.com
 Plămădeală, Mihai. Recenzia albumului Meșterul Manole , articol publicat pe site-ul Muzici și faze  (20 februarie 2006)
 Recenzia albumului Meșterul Manole, articol publicat pe site-ul Romania Rock (1 decembrie 2018)

Albume muzicale Phoenix
Discuri EP din 1973
Albume rock
Discuri Electrecord single și EP
Discuri Electrecord cu muzică de divertisment